[[File:Dyssekammeret på Troldkirken.jpg|thumb|Dyssekammeret på Troldkirken]]
'''Troldkirken'''  er en [[langdysse]] fra fra [[Yngre stenalder]] (bondestenalder fra omkring 3950 [[f.Kr.]]). Den ligger  ca. 700 meter nordøst for  [[landsby]]en [[Sønderholm]] i [[Himmerland]] ca. 15&nbsp;km vest for [[Aalborg]] midt mellem [[Nibe]] (6&nbsp;km. mod vest) og [[Frejlev (Aalborg Kommune)|Frejlev]] (5&nbsp;km. mod øst). Troldkirken  går for at være en af [[Danmark]]s smukkeste [[dysse]]r, bl.a. på grund af den høje beliggenhed i landskabet. Den er ca. 50 m lang og omgivet af 47 randsten. Omtrent i midten ligger et sekskantet dyssekammer med en stor, flad dæksten over. Der er flere [[folkesagn]] om Troldkirken. Ifølge ét af dem skulle en mand engang have overværet, at ''"de underjordiske"'' holdt en form for gudstjeneste i dyssen. Troldkirken var et af de første danske [[oldtidsminde]]r, der blev [[Fortidsmindefredning|fredet]]. Det skete allerede i [[1809]], men fredningen blev først [[tinglysning|tinglyst]] i [[1850]].<ref>[https://www2.blst.dk/nfr/00178.00.pdf Fredningskendelse 1926]</ref>
Historie